เงินบาทปิด 30.18/21
ธนาคารกรุงเทพ รายงาน เงินบาทปิด 30.18/21 กลับมาแข็งค่าหลังประชาธิปัตย์ไม่ถูกยุบพรรค
29 พ.ย. 2553

ธนาคารกรุงเทพ รายงาน เงินบาทปิด 30.18/21 กลับมาแข็งค่าหลังประชาธิปัตย์ไม่ถูกยุบพรรค
นักบริหารเงินจากธนาคารกรุงเทพ เปิดเผยว่า เงินบาทปิดตลาดเย็นนี้อยู่ที่ระดับ 30.18/21 บาท/ดอลลาร์ ปรับตัวแข็งค่าขึ้นจากช่วงเช้าที่เปิดตลาดที่ระดับ 30.33/35 บาท/ดอลลาร์
"เงินบาทปิดตลาดเย็นนี้แข็งค่าขึ้น น่าจะมีผลมาจากการรับรู้ข่าวที่พรรคประชาธิปัตย์ไม่ถูกศาลรัฐธรรมนูญตัดสินยุบพรรค เพราะในช่วงเช้าตลาดยังกังวลว่าพรรคประชาธิปัตย์อาจจะถูกศาลตัดสินให้ยุบพรรคได้" นักบริหารเงิน ระบุ
ส่วนความเคลื่อนไหวของค่าเงินสกุลหลักช่วงปิดตลาดเย็นนี้ เงินเยนอยู่ที่ระดับ 84.00 เยน/ดอลลาร์ ส่วนเงินยูโรอยู่ที่ระดับ 1.3208 ยูโร/ดอลลาร์ 
นักบริหารเงิน คาดว่า วันพรุ่งนี้เงินบาทยังทรงตัวอยู่ในระดับปิดตลาดวันนี้ หรืออาจจะบวกลบประมาณ 4-5 สตางค์ แต่อย่างไรก็ดีให้กรอบการเคลื่อนไหวไว้กว้างๆ ที่ 30.02-30.26 บาท/ดอลลาร์